als_Latn dik_Latn sag_Latn
Asamblisti i Kuvendit Komunal në Drenas, Xhavit Drenori, ka reaguar pas tentim vrasjes që ndodhi mesditën e sotme në shkollën “Xhevë Lladrovci”, në Gllanasellë të Drenasit.
Drenori, përmes një postimi në Facebook, ka shtruar një varg pyetjesh për udhëheqësit e institucioneve komunale për të kërkuar sqarime për rastin e ndodhur, përcjell Bota sot.
Postimi i plotë i Drenorit:
Çka po ndodhë në shkollat tona, Kryetar Lladrovci dhe Drejtor i DKA-së Thaqi?
Cili zyrtar komunal shkon me armë në brez në shkollë?
Cila hajni e stufave, kompjuterëve etj. u demasku aty?
Këto dhe pyetje tjera rreth arsimit në Drenas kërkojnë përgjigje nga Ju në mbledhjen e radhës të Kuvendit Komunal.
Hapni dosjet e mësimdhënësve pa diploma përkatëse dhe diploma fallco Kryetar Lladrovci dhe Drejtor i DKA-së Thaqi!
Mos e mbuloni hajninë nëpër shkolla!
Gjeneratat e ardhme kanë me ju mallku nëse nuk veproni.
Ndryshe sot Hajriz Fazliu, mësues në këtë shkollën pas një zënke me inspektoratin e arsimit, ka tentuar të ther me thikë, njërin nga ta.
Pas përleshjeve, njëri nga inspektorët i cili posedonte revole, ka gjuajtur në drejtim të tij, thonë dëshmitaret.
Fatmirësisht askush nuk është plagosur, ndërsa në vend ngjarje ka dalë policia dhe po merret me rastin./BS/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn